Ploueg-ar-Mor

Ploueg-ar-Mor a zo ur gumun eus Breizh, e Bro-Oueloù, en departamant Aodoù-an-Arvor. Douaroniezh War lez Mor Breizh emañ Ploueg. Anv Erwan Vallerie ː Plohozec Goilou, 1184; Plohedec, 1198; Plohozec Goilou, Plohezec, 1198; Ploedec, 1201; Plouezec, Plouec, Ploozoc, Plouoc Goilou, Plooc, Pluec, 1202; Plouezec, Plouec ?, 1202; Ploozouc, 1208; Ploozoc, 1212; Ploohe Goilou, 1242; Ploodec, 1252; Plohezoc, 1253; Ploozuc Goelou, 1256; Plozec, 1266; Ploezec, Plooc, 1271; Plohozet, 1296; Ploeozoc, Ploozoc, Plozoc, 1298; Ploezet, Ploezec, 1371; Ploesec, 1420; Ploezeuc, 1428; Ploezec, 1495; Plouezeuech, 1516; Plouezec, 1592; Plouezek, 1636; Plouzec, 1779 Ardamezioù En glazur e deirwern en aour goueliet ha flammet en argant, war ur mor geotet, e gab en erminoù Istor XXvet kantved Brezel-bed kentañ Mervel a reas 96 gwaz abalamour d'ar brezel hervez monumant ar re varv, da lavaret eo 1,98% ag ar boblañs hervez an niveradeg bet graet e 1911. Eil Brezel-bed Mervel a reas 47 den eus ar gumun abalamour d'ar brezel. 11-12 a viz Du 1942, Oberadenn Farenheit: taget e voe an Alamaned en arouezva gant ur bagad stourm mor breizhveuriat. D'an 8 a viz Meurzh 1943 e kouezhas un nijerez (Spitfire Vb marilhet AR547 ha kodet RY-?) eus aerlu ar Rouantelezh-Unanet (Royal Air Force) e Ploueg. Lazhet e voe an nijour, douaret e voe e Sant-Brieg. Brezelioù didrevadennañ Brezel Aljeria Mervel a reas daou soudard. ARB Miz Mae 1979: lakaet eo ti Roje an Tailhanter, komiser polis, da darzhañ gant tud eus an ARB. Melestradurezh Brezhoneg Ya d'ar brezhoneg D'ar 14 a viz Du 2008 e oa bet votet ar garta Ya d'ar brezhoneg gant kuzul-kêr ar gumun. D'an 23 a viz Du 2009 e oa bet roet d'ar gumun al label Ya d'ar brezhoneg live 1. D'an 26 a viz Genver 2018 e oa bet roet d'ar gumun al label Ya d'ar brezhoneg live 2. Deskadurezh Ur skol gatolik divyezhek brezhoneg-galleg zo bet amañ (1958-1961), renet gant Armañs ar C'halvez, a-raok al lezenn Debré. E distro-skol 2025 e oa 49 skoliad enskrivet er c'hlasoù divyezhek (2,6 % eus skolidi ar gumun evit a sell ouzh ar c'hentañ derez). Monumantoù ha traoù heverk "Milin Kraka", ur vilin-avel gozh, bet renevezet (1994-1996) gant ar gevredigezh "Mignoned milin Kraka". Bep bloaz, e miz Eost, e vez aozet eno ur fest-noz bras: "Noz ar vilin". Iliz katolik Intron-Varia. Monumant ar re varv e-tal an iliz katolik, luc’hskeudenn. Monumant aOberadenn Farenheit, luc’hskeudenn. Monumant Rezistanted FTPF, luc’hskeudenn. Emdroadur ar boblañs abaoe 1962 Niver a annezidi Tud Tud ganet eno Jean-Marie Jacob, eskob touer kentañ Departamant Aodoù an Hanternoz (22.08.1741 / 28.03.1801) Tud marvet eno 1875 : Placide Guézou, beleg ha troour brezhonek. Tud liammet ouzh ar gumun Armañs ar C'halvez, savet gantañ ur skol divyezhek (Skol Sant-Erwan, 1958-1961). Erwanez Galbrun, emsaverez, a skoazellas anezhañ. Roje an Tailhanter, penn bras eus ar polis gall. Ardamezeg ar familhoù Gevelliñ Liammoù diavaez (fr)Lec'hienn ofisiel kumun Ploueg-ar-Mor (fr)Ploueg-ar-Mor war lec'hienn ar gumuniezh-kumunioù (br)Ploueg-ar-Mor war lec'hienn Geobreizh (fr)Lec'hienn diwar-benn Milin Kraka Levrlennadur (br)Erwan Vallerie : Diazezoù studi istorel an anvioù-parrez. Corpus. An Here. 1995 Notennoù ha daveoù